Source: http://docplayer.fi/1095295-Eta-alueen-ulkopuolella-koulutetut-laakarit-mallikysymykset-kliininen-kuulustelu-25-2-2004-1-12.html
Timestamp: 2018-02-23 07:02:29+00:00
Document Index: 9899277

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

ETA-ALUEEN ULKOPUOLELLA KOULUTETUT LÄÄKÄRIT: MALLIKYSYMYKSET KLIININEN KUULUSTELU (12) - PDF
ETA-ALUEEN ULKOPUOLELLA KOULUTETUT LÄÄKÄRIT: MALLIKYSYMYKSET KLIININEN KUULUSTELU (12)
Download "ETA-ALUEEN ULKOPUOLELLA KOULUTETUT LÄÄKÄRIT: MALLIKYSYMYKSET KLIININEN KUULUSTELU 25.2.2004 1 (12)"
1 ETA-ALUEEN ULKOPUOLELLA KOULUTETUT LÄÄKÄRIT: MALLIKYSYMYKSET 1 (12) KYSYMYS 1 Kesäkuun alussa vastaanotollesi terveyskeskukseen tulee 32-vuotias nainen, jolla on aikaisemmin todettu IgE-välitteinen kausiluonteinen heinänuha. Tänä keväänä nuha- ja nenän tukkoisuusoireet ovat olleet tavanomaista vaikeammat, ja viimeisen kolmen päivän aikana naista on vaivannut myös korkea kuume ja pään sekä poskien särky. Lisäksi hän kertoo olevansa raskaana, raskaus on kestänyt arviolta 13 viikkoa. Toteat nenäoireiden sopivan koivuallergian aiheuttamiksi ja diagnosoit häneltä lisäksi äkillisen poskiontelotulehduksen. Naisella on 2- ja 6-vuotiaat lapset, joista nuorempi on äidin mielestä terve, mutta vanhemmalla on samantyyppisiä oireita kuin äidillä eikä hän muutenkaan äidin mielestä tunnu yhtä hyväkuntoiselta kuin naapurin lapset. a) Miten naisen raskaus vaikuttaa äkillisen poskiontelotulehduksen diagnostiikkaan ja hoitolinjan valintaan? (5 p.) Vastauksessa on tarkoitus käydä läpi äkillisen poskiontelotulehduksen suositusten mukaista diagnostiikkaa ja hoitoa (ks. Käypä hoito -suositus) ja pohtia, miten niitä voidaan soveltaa raskaana olevaan potilaaseen. Hyvässä vastauksessa on tuotu esiin seuraavia asioita: Raskauden aikana sinus-rtg ei ole kontraindisoitu, mutta harvoin tarpeellinen. Punktion merkitys sekä diagnostiikassa että hoidossa korostuu. Ultraäänitutkimuksen käytölle ei ole esteitä. Antibiooteista penisilliinit (amoksisilliini) ja kefalosporiinit käyvät hyvin raskaana olevillekin, fluorokinolonit ja tetrasykliinit ovat kontraindisoituja. Oireenmukaisista lääkkeistä kortikosteroidinenäsumutteita voi käyttää. Lyhytkestoisesta dekongestoivien nenätippojen käytöstä ei liene haittaa (lääketehtaat eivät suosittele). Mikäli tarvitaan kipu/kuumelääkitystä, niin parasetamoli on suositeltavin. Pyritään mahdollisimman vähiin lääkehoitoihin ja rtg-tutkimuksiin. Raskaana olevan kohdalla harkitaan tavallista herkemmin kuumeisen potilaan lähettämistä sairaalahoitoon. b) Miten hoidat naisen allergisia nenäoireita vai hoidatko ollenkaan? Pohdi eri hoitovaihtoehtoja huomioiden naisen raskaus. (5 p.) Hyvässä vastauksessa on tuotu esiin seuraavia asioita: Tämän potilaan oireet ovat siinä määrin voimakkaat, että on perusteltua hoitaa. Raskaana olevalle turvallisia ovat paikallissteroidit (budesonidi) ja kromonisuihkeet. Kromonisuihkeet olisivat teoreettisesti parempia, koska ne vaikuttavat allergisen nuhan kaikkiin oireisiin, mutta useimmiten käytetään nenästeroideja helpomman annostelun ja paremman tehon vuoksi. Paikallissteroideilla on hyvä teho tukkoisuuteen. Potilas voi säädellä annosta altistuksen (siitepölymäärien) ja oireiden mukaan mahdollisimman pieneksi. Antihistamiinien turvallisuudesta raskauden aikana ei ole selkeää näyttöä, toisaalta ei ole näyttöä sikiöhaitoistakaan. Riski ja hyöty on punnittava tapauskohtaisesti. Turvallisinta on käyttää antihistamiineja, joista on pitkä käyttökokemus (setiritsiini). Antihistamiineja voidaan annostella myös paikallisesti, teoreettisesti ovat turvallisempia kuin suun kautta otettavat. Siedätyshoitoa ei tässä vaiheessa voi harkita, koska raskaus on sille vasta-aiheinen. Siitepölyallergiassa hoito aloitetaan siitepölykauden jälkeen. Siedätyshoidon aloituksesta
2 ETA-ALUEEN ULKOPUOLELLA KOULUTETUT LÄÄKÄRIT: 2 päättää allergisiin sairauksiin perehtynyt erikoislääkäri, mutta jatkohoito voidaan toteuttaa perusterveydenhuollossa. (Huom! Verisuonia supistavat nuhasuihkeet eivät kuulu allergisen nuhan hoitoon) c) Äiti pelkää lasten perineen taipumuksen allergiaan ja haluaa tietää, miten allergia yleensä ilmenee lapsilla ja milloin on aihetta epäillä astmaa. Mitä vastaat? (5 p.) Hyvässä vastauksessa on tuotu esiin seuraavia asioita: Allergisen / atooppisen lapsen oireet muuttuvat iän myötä (ns. atooppinen marssijärjestys). 0-1-vuotiaan ongelma on yleensä ihottuma, 1-4-vuotiaat usein kärsivät infektioiden aikaisista hengitysoireista ja 3-5-vuotiaasta eteenpäin lapsilla voi olla myös allergisia nenätai silmäoireita. Varhaisvaiheen allergiaoireet liittyvät yleensä ruoka-aineisiin, sitten infektioihin ja 3-5-vuotiaasta eteenpäin usein siitepölyihin tai muihin (eläinhilsepöly, huonepöly). Nuoremmilla siitepölyallergia on harvinaista, sillä sen kehittyminen vaatii useimmiten vähintään kahden siitepölykauden altistuksen. Aiheita astmaepäilyyn Toistuvat ahtauttavat keuhkoputkentulehdukset (vähintään 2-3) tai muuten esiintynyt toistuvaa uloshengitysvaikeutta ja vinkunaa Pitkittynyt yskä (yli 6 vkoa) varsinkin, - jos sukuanamneesi positiivinen - jos yskään liittyy hengenahdistusta - jos yskä liittyy siitepölykaudella allergiseen nuhaan - jos esiintyy yöheräilyä yskään ja hengenahdistukseen Alentunut rasituksen sieto, lapsi välttää fyysistä rasitusta (tulee yskää, hengenahdistusta) Jatkuva limaisuus ja rohina d) Äiti tuo pari viikkoa myöhemmin 6-vuotiaan vastaanotollesi. Äidin ja lapsen haastattelun perusteella alat epäillä lapsella astmaa. Miten tutkit lapsen vastaanottotilanteessa ja mitä jatkotoimia suunnittelet? (5 p.) Kysymyksestä ilmenee, että anamneesi on jo otettu, joten sitä ei tarvitse enää esittää. Lisäpisteitä on saanut, jos on osannut kertoa PEF-kotimittausten käytännön toteutuksen, vrk-vaihtelun ja/tai bronkolyyttikokeen tulkinnan. Hyvässä vastauksessa on tuotu esiin seuraavia asioita: Status: inspektoidaan ryhti, rintakehä, miltä hengitys näyttää, iho (onko atooppiseksi sopivaa ekseemaa); keuhkojen kuuntelu (myös voimistettu uloshengitys); tarkastetaan suu, nielu, korvat, kasvu (kasvutiedot ajan tasalla olevalle kasvukäyrälle) PEF-mittaus vastaanotolla (voi kokeilla 4-5 vuoden iästä alkaen) Bronkodilataatiokoe (esim. salbutamolilla) vastaanotolla: auskultointi ja PEF-arvon mittaus ennen ja jälkeen lääkkeenannon. Allergiatutkimuksia (siitepölyt, eläimet: ihon pistokoe tai seulontatutkimuksena esim. Phadiatop tai seerumista spesifi IgE) Koti-PEF seuranta 2 vk (tarvittaessa astmahoitaja voi opastaa ja opettaa tekniikan) Spirometria (jos helposti saatavilla) Keuhkoputkia avaavan lääkkeen hoitokokeilu Oirepäiväkirja Lastenlääkärin konsultaatioon, jos astmaepäily vahvistuu tutkimusten jälkeen. Diagnoosin varmentaminen ja hoidon aloitus kuuluu lastenlääkärille.
3 ETA-ALUEEN ULKOPUOLELLA KOULUTETUT LÄÄKÄRIT: 3 KYSYMYS 2 Löydät keski-ikäisen naisen maasta makaamasta väkijoukon keskeltä. Naisen kasvot ovat sinertävät ja otsalla on suurehko ruhjehaava. Muut läsnäolijat vain seisovat ihmettelemässä. a) Mitä teet 10 sekunnin aikana ennen peruselvytyksen aloittamista? (3 p.) Vastaus : - Ravista tai tönäise: onko herätettävissä - Tunnustele ihoa ja raajojen liikettä: jäykkä ja kylmä, jo mahdollisesti kuollut? - Avaa ilmatie: varo kaularankamurtumaa, koska päässä ruhje. Nosto alaleuasta ja varovainen niskan taivutus - Hengittääkö: uloshengitys tuntuu käden tai posken iholla - Tuntuuko pulssi: parhaiten tunnettavissa kaulalla a. carotiksen kohdalla - Hälytä itse tai käske muita hälyttämään lisäapua: 112 Vastauksessa edellytetään lääkärimäistä ajattelutapaa ja toimintaa, mitä kylkiasentoon laittaminen tai pelkkä ambulanssin soittaminen ja odottelu eivät ole. b) 8 minuutin peruselvytyksen jälkeen ambulanssi tulee paikalle. Ambulanssin defibrillaattorilla havaitaan ja käännetään kammiovärinä ensimmäisellä iskulla. Elvytetty nainen on tajuton, hän ei hengitä, mutta pulssi tuntuu. Miten seuraat ja kirjaat tajunnantasoa? (5 p.) Vastaus: Glasgow Coma Scale = GCS - Silmien avaus 1-4 pistettä (ei, vasteena kipuun, puhutteluun, spont.) - Puhevaste 1-5 pistettä (ei, ääntelyä, sanoja, sekava, asiallinen) - Liikevaste 1-6 pistettä (ei, ekstensio, fleksio, väistää kipua, torjuu kipua, noud. kehotuksia) Vastauksessa vaaditaan selkeä kuvaus siitä, miten objektiivisesti tajunnantasoa tutkitaan ja kirjataan. Pisteitä on kuitenkin saanut siitäkin, jos on edes jotain tajunnan syvyyttä kartoittavaa osannut tuoda esille. Epärealistiset laboratorio- ja kuvantamistutkimukset (huom. kadulla!) alentavat vastauksen arvoa. c) Mitä lääkkeitä elvytyksessä käytetään ja miten (antotavat, indikaatiot, annostus)? (6 p.) Vastaus: - Adrenaliini PEA:ssa, asystolessa ja VF/VT:ssa. Kerta-annos aina 1 mg. - Rytmihäiriölääke toistuvassa tai defibrillointiin reagoimattomassa VF/VT:ssa. 1) Lidokaiini boluksina 1,5 mg/kg + 0,5 mg/kg ad 3 mg/kg. Tarvittaessa jatkossa lisäksi infuusio. 2) Amiodaroni boluksina 300 mg mg mg. Lidokaiini ja amiodaroni ovat vaihtoehtoisia. Amiodaroni nykytiedon mukaan hieman tehokkaampi, mutta vaikeampi saada ja käyttää. - Bradykardiassa mahdollisesti atropiini 1-3 mg i.v. kerta-annos. - Pitkään jatkuneessa elvytyksessä natriumbikarbonaatti voi olla hyödyllinen.
4 ETA-ALUEEN ULKOPUOLELLA KOULUTETUT LÄÄKÄRIT: 4 - Verenkierron palauduttua tukilääkkeenä dopamiini-infuusio. - Kaikkia lääkkeitä annostellaan ensisijaisesti i.v. Jos ei saa suoniyhteyttä, voi kaikki lääkkeet antaa intubaatioputkeen 2-3-kertaisina laimennettuna keittosuolalla ad 20 ml. - Aikuisilla intraosseaalineula ei ole vaihtoehto. Vastauksessa edellytetään, että lääkkeen nimen ohella mainitaan, milloin sitä annetaan ja kuinka paljon. Pelkästä listasta erilaisia lääkkeitä ei ole saanut pisteitä, koska edellytetään, että lääkäri tietää, mitä lääkettä milloinkin käyttää. Lääkkeet, jotka eivät kuulu ELVYTYS-lääkkeisiin, alentavat vastauksen arvoa. Samoin täysin virheelliset lääkeannokset, jollaisen seurauksena olisi potilaan kuolema. d) Mitkä neurologiset syyt voisivat selittää potilaan tajuttomuuden? Selvitä jokaisen syyn osalta, miten tutkit asian. (6 p.) Vastaus: - Akuutti vuoto (ICH/ SAV) (Statuksessa hemioireet, meningismi, fokaalioireet) - Takakuoppainfarkti (Anamneesissa FA, RR, Statuksessa hemioireet, meningismi, fokaalioireet) - Postiktaalinen tila (Anamneesi, statuksessa kieli, eritteet alla) - Aivotärähdys (commotio cerebri) (tajuttomuus kork. 30 min, ei neurologisia puutosoireita tajunnan palattua, mutta päänsärkyä, huimausta, muistikatkos) - Aivoruhjevamma (contusio cerebri) (tajuttomuus yli 30 min, muistikatkos yli 1 tunti, neurologiset puutosoireet) - Laajeneva kallonsisäinen hematooma (jos tajunta ei palaa 2 tunnissa tai heikkenee entisestään. Pupillat, ruumiinlämpö) - Diagnoosit varmennetaan tietokonetomografialla. Vastauksessa edellytetään selkeää kliinistä ajattelutapaa, jossa pohditaan löydösten ja anamneesin perusteella eri erotusdiagnostisia vaihtoehtoja. Tässä tilanteessa nainen on joko kaatunut syystä tai toisesta, esimerkiksi kompastunut, ja tajuttomuus on seurausta traumasta tai hän on jostain syystä mennyt tajuttomaksi ja kaatunut sen takia. Kartoittamalla tiettyjä anamnestisia ja statuslöydöksiä voidaan diagnoosihypoteesia rakentaa. Sekavat luettelot erilaisista neurologisista ja muista tautitiloista tai erilaisista kliinisistä ja laboratoriotutkimuksista ilman selvää ajatusta miksi vähentävät vastauksen arvoa.
5 ETA-ALUEEN ULKOPUOLELLA KOULUTETUT LÄÄKÄRIT: 5 KYSYMYS 3 Vastaanotollesi terveyskeskukseen tulee 58-vuotias puuseppä kolme päivää jatkuneen lievän kuumeen, nuhan, yskän ja kurkkukivun vuoksi. Lisäksi hän kertoo huomanneensa viisi viikkoa sitten kaulalla vasemmalla kyhmyn. Kyhmy on potilaan oman kertoman mukaan hieman kasvanut seurannan aikana ja on nyt läpimitaltaan 2,5 cm. Arvostelun perusteet: a) Milloin voit tyytyä pelkästään seuraamaan kaulakyhmyä? (4 p.) Nielun infektion yhteydessä ilmaantuneita bilateraalisia leukakulmiin paikantuvia kyhmyjä voi seurata 3 4 viikkoa. Alle 2 cm läpimittaisia kyhmyjä voi seurata, kunnes ne ovat varmuudella pienentyneet tai hävinneet. b) Mitä eri sairauksia voi olla kyhmyn taustalla riippuen kyhmyn sijainnista kaulalla? (4 p.) o Tulehdusperäinen epäspesifi reaktiivinen spesifit (streptokokki, stafylokokki, mononukleoosi, cytomegalo, tularemia, toksoplasmoosi, tubi, atyyppiset mykobakteerit, HIV) o Neoplastinen hyvänlaatuinen (kilpirauhasadenooma, sylkirauhaskasvaimet, lipooma) pahanlaatuinen o etäpesäke (KNK-syövät, ihosyövät, muut syövät) o primaariset (kilpirauhassyövät, sylkirauhassyöpä, lymfoomat) o Anomalia (kaulakysta, kaulakylkiluu) c) Miten selvittelet kaulakyhmyn terveyskeskuksessa tämän potilaan kohdalla? (8 p.) o Anamneesi Tavanomaiset infektio-oireet Nenän, suun ja nielun oireet (kipu, verenvuoto, nielemisvaikeus, äänen käheys) Yleisoireet (laihtuminen, lämpöily, kutina) Tupakointi Alkoholin käyttö Matkustusanamneesi Aikaisemmat sairaudet malignoomat kaulalle annettu sädehoito
6 ETA-ALUEEN ULKOPUOLELLA KOULUTETUT LÄÄKÄRIT: 6 o Status Palpaatio Kyhmy (koko, aristus, konsistenssi, kiinnittyminen ihoon ja alustaan) Muut imusolmukealueet Vatsa Inspektio Pään ja kaulan iho Suu ja nielu Rhinoskopia anterior Rhinoskopia posterior Epäsuora laryngoskopia o Laboratoriotutkimukset La, CRP, Hb, leuc, diffi Nieluviljely Mononukleoositesti Muuta serologiaa harkiten (cytomegalo, tularemia, toksoplasmoosi, HIV) T4V, TSH o Kuvantamistutkimukset Kaikukuvaus Thorax-röntgen (varjostumat, hilusten imusolmukesuurentumat) o Biopsiat Ohutneulabiopsia (ONB) (usein uä-ohjauksessa, tulokseen ei pidä liiaksi luottaa) Avobiopsiaan ei perusterveydenhuollossa ole syytä mennä d) Missä tapauksessa konsultoit erikoislääkäriä? (4 p.) o Kyhmy ei luotettavasti osoittaudu hyvänlaatuiseksi o Aiheuttaa kompressio-oireita o Aiheuttaa merkittävän kosmeettisen haitan
7 ETA-ALUEEN ULKOPUOLELLA KOULUTETUT LÄÄKÄRIT: 7 KYSYMYS 4 Jaakko on eronnut 40-vuotias sähköasentaja. Eron jälkeen hän on alkanut käyttää alkoholia usein ja runsaasti. Hän on kuitenkin kyennyt hoitamaan työnsä. Kesälomalla pitkäksi venyneen ryyppäämisen jälkeen hän sairastui viime vuonna haimatulehdukseen, josta toipui normaalisti. Siitä lähtien hän on kuitenkin pelännyt sen uusiutumista ja koettanut olla kokonaan ilman alkoholia. Ollessaan työkavereiden kanssa Pietarissa muutaman päivän työkomennuksella hän kuitenkin joi itsensä yhtenä iltana humalaan ja meni paikalliseen ilotaloon. Seuraavana aamuna hän ei muistanut illan tapahtumista mitään eikä kehdannut kysyäkään. Palattuaan Suomeen kahden päivän kuluttua Jaakko hakeutuu hyvin tuskaisena terveyskeskuksen päivystykseen ja sanoo pelkäävänsä sekä haimatulehduksen uusimista että HIV-tartuntaa. Arviointiperusteet a) Mitä diagnoosivaihtoehtoja pitäisi ottaa huomioon? (4 p.) Haimatulehdus ja sen pelko, HIV-tartunta ja sen pelko, krapula, alkoholin väärinkäyttö, gastriitti, tippuri, kuppa, klamydia, HIV, B-hepatiitti, moraalinen krapula, depressiivinen reaktio, tyrmäystipat, pahoinpitely, kallovamma. b) Miten selvittelet vastaanotolla potilaan fyysisiä sairauksia ennen mahdollisia laboratoriotutkimuksia? (4 p.) Kysyttävä lisää anamnestisia tietoja. Onko nyt oireita: Vatsakipua, pahoinvointia, oksentelua? Päänsärkyä? Miltä olo yleisesti ottaen tuntuu? Sydämentykytystä? Rytmihäiriötuntemuksia? Arvelee siis olleensa suojaamattomassa sukupuoliyhdynnässä ilotalossa. Onko nyt virtsaamisvaivoja, vuotoa virtsaputkesta? Onko käyttänyt alkoholia ilotalosta tulon jälkeen? Onko ollut yhdynnässä ilotalossa käynnin jälkeen? Onko ollut työssä? Status: Yleistila, onko merkkejä pään vammoista tai muista vammoista, RR, pulssi, sydämen ja keuhkojen auskultaatio, vatsan palpaatio, genitaalien tutkiminen. Laboratoriotutkimuksia ei tässä haluta vastaukseksi. c) Miten selvittelet sukupuoliyhteydessä mahdollisesti tarttuneita sairauksia? (4 p.) Aikaisemmin mainitun fyysisen tutkimuksen lisäksi lähete laboratorioon lähipäivinä: näytteet tippurin ja klamydian toteamista varten sekä kardiolipin, HIV-vasta-aineet ja B-hepatiittivastaaineet. Pyydetään vastaanotolle kuulemaan tuloksia ja keskustelemaan tilanteestaan myös ahdistuksen hoitamiseksi. Väliaikana kehotetaan suojaamaan mahdollinen seksipartneri käyttämällä kondomia. Jos ei sukupuoliyhdynnässä tarttuvia tauteja löytynyt nyt, on syytä kehottaa tutkimuksiin heti, jos tulee oireita. Nämä vastaukset kertovat vain tämänhetkisestä tilanteesta eivätkä sulje pois tartuntoja ilotalossa. Vasta-aineet syytä kontrolloida 3 kk:n kuluttua.
8 ETA-ALUEEN ULKOPUOLELLA KOULUTETUT LÄÄKÄRIT: 8 d) Mikä on mini-interventio ja sopiiko se tämän potilaan hoitoon? (4 p.) Mini-interventiolla tarkoitetaan pienimuotoista puuttumista alkoholia liiallisesti käyttävän henkilön (suurkuluttajan) alkoholinkäyttöön. Tällaisia henkilöitä löytyy vastaanotoilta ja poliklinikoilta, jos lääkärillä on mielessä tämä mahdollisuus ja hän kiinnittää huomiota oireisiin ja laboratoriolöydöksiin, jotka voivat viitata runsaaseen alkoholinkäyttöön. Keinoja ovat kysely, keskustelu, selvittely ja neuvonta, joilla henkilöä kannustetaan vähentämään alkoholin kulutusta turvallisemmalle tasolle. Mini-interventioon kuuluu 3-4 tapaamista 2-4 viikon välein. Potilasta kehotetaan seuraamaan juomistaan, esim. juomapäiväkirja jonakin aikana. Käydään läpi potilaan alkoholinkäyttö suhteessa muihin käyttäjiin. Käydään läpi alkoholinkäytön vaarat ja juomisen vähentämisen hyödyt. Annetaan myös kirjallista tietoa. Sovitaan yhdessä selvät rajat alkoholinkäytölle ennen seuraavaa tapaamista. Motivoidaan kulutustottumusten muutokseen. Tältä potilaalta kysytään alkoholinkäytöstä jo tässä päivystystilanteessa, koska se liittyy vastaanotolle tulon syyhyn. Kun häneltä otetaan tilanteen selvittelemiseksi laboratoriotutkimuksia, on syytä liittää mukaan myös maksan toimintakokeita. Tarkistetaan mini-interventiota ajatellen ainakin gamma-gt ja MCV. Suositellaan olemaan ilman alkoholia seuraavaan tapaamiseen (muutaman päivän enintään viikon kuluttua), jolloin tulee ajanvarausvastaanotolle kuulemaan laboratoriotutkimusten tuloksia. Silloin on mahdollisuus keskustella alkoholinkäytöstä ja tilanteesta perusteellisemmin ja suunnitella mini-interventio yksityiskohtaisemmin. Tämä potilas on todennäköisesti nyt hyvin motivoitunut vähentämään alkoholinkäyttöä ja siksi mini-interventio on suositeltava. e) Miten potilaan psyykkisiä ongelmia hoidetaan? (4 p.) Rauhallinen ja asiallinen keskustelu oireista ja potilaan fyysinen tutkiminen ovat tärkeä osa potilaalle annettavaa tukea. Potilaan kutsuminen uudelleen kuulemaan laboratoriotutkimusten tuloksia lähipäivinä ja myös kolmen kuukauden kuluttua otettavien tutkimusten jälkeen antaa tilaisuuden tukea antavan keskustelun jatkamiseen. Mini-intervention merkeissä potilasta voi tavata 1 3 kertaa myös tällä välillä. Psykofarmakoiden käytössä tulee olla pidättyväinen. Nukahtamislääkettä voi harkita aluksi muutaman päivän ajaksi, jos potilaalla on nukahtamisvaikeuksia.
9 ETA-ALUEEN ULKOPUOLELLA KOULUTETUT LÄÄKÄRIT: 9 KYSYMYS 5 Terveyskeskuksessa vastaanotollesi tulee 59-vuotias mies kontrollikäynnille, omien sanojensa mukaan vuosihuoltoon. Potilaalla on ollut useiden vuosien ajan verenpainelääkitys, ja vuosi sitten aloitettu diabeteslääkitys. Lääkityksenä on enalapriili 20 mg x 1 ja metformiini 1 g x 2. Potilas on mielestään voinut hyvin, vaikka painoa ei olekaan saanut pudotetuksi suosituksista ja lääkärin antamista kirjallisista ohjeista huolimatta. Rintakipuja ei ole ollut, mutta joskus kovempaa kävellessä henki tahtoo loppua. Kotiseurannassa RR /88-92, nyt ennen vastaanottoa hoitajan mittaamana 148/90. Potilaan fb-gluk 6.5 mmol/l, HbA 1C 7.2 %. a) Minkälaisia tavoitetasoja asetat potilaan hoidolle seuraavissa asioissa: Verenpaine Paastoverensokeri HbA 1C Rasva-arvot BMI (5 p.) Mallivastaus (suluissa arviointiperuste): 1. RR: 130/85 (hyväksytty: /85) 2. Paastoverensokeri: alle 6.7 mmol/l (hyväksytty ylärajaksi 6 tai yli mutta alle 7 mmol/l) 3. HbA 1C : alle 7.0 %, insuliinihoidossa alle 7.5 % (hyväksytty: raja laitettu välille %) 4. Rasva-arvot: karkea muistisääntö: HDL yli 1, Trigly alle 2, LDL alle 3, Kol/HDL alle 4, Kol alle 5 mmol/l (ainakin kokonaiskolesteroli + 2 muuta pitää olla oikein, suuruusluokka oikea) 5. BMI: alle 25 kg/m 2, tyydyttävä tavoite kg/m 2 (hyväksytty: alle 25 kg/m 2 ) b) Minkälaisia elämäntapa-asioita kartoitat tämän potilaan haastattelussa? Perustele vastauksesi. (5 p.) Vastaus: Tupakonti Liikunta Rasvojen käyttö Alkoholin käyttö Painon hallinta Suolan käyttö Arviointiperuste: Kustakin mainitusta 0,5 pistettä. Perusteluista max. 2 pistettä. Jos valtimotaudin preventio tuotu perusteluna esiin, siitä sai lisäpisteen.
10 ETA-ALUEEN ULKOPUOLELLA KOULUTETUT LÄÄKÄRIT: 10 c) Muuttaisitko potilaan lääkitystä? Perustele vastauksesi. (5 p.) Vastaus: Lisätään ASA 100 mg, ellei lääkitykselle vasta-aiheita. Diabeteksen hoidon päätavoite on ehkäistä valtimotaudin kehittymistä ja pahenemista. ASA:sta on hyötyä myös niille, joilla ei ole todettu valtimotautia. Verenpaineen hoitoa tehostetaan (ks. hoitotavoitteet) esim. lisäämällä pieni annos diureettia (hydroklooritiatsidi 12,4 mg). Verenpaineen tehokas hoito vähentää merkitsevästi diabeteksen makro- ja mikrovaskulaarisia komplikaatioita. Diabeteslääkitystä ei ole tarpeen muuttaa, koska sokeriarvot ovat lähes tavoitteiden mukaiset, mutta edelleen kannustetaan painon pudotukseen. Potilas ohjataan diabeteshoitajalle tai ravitsemusneuvojalle ruokavaliohoidon tehostamiseksi. Potilaan lipidiarvot tarkistetaan, aloitetaan herkästi lipidilääkitys. Arviointiperuste: Verenpainelääkityksen tehostus = 2 p. Diabeteslääkitystä ei muuteta = 2 p. ASA-lääkitys/lipidilääkitys = 1 p. d) Mitä oireita ja löydöksiä on diabeettisessa polyneuropatiassa? (5 p.) Vastaus: Symmetrinen ja asymmetrinen polyneuropatia - Distaalisesti alkavat ja painottuvat kivut, parestesiat ja dysestesiat - Lihaskrampit - Jänneheijasteiden puutokset (akillesheijaste vaimenee tai häviää ensimmäisenä) - Tuntohäiriöt (vibraatio- ja asentotunto alaraajoissa heikkenevät ensimmäisinä, muut tuntoaistin osat myöhemmin; kosketustunto tutkitaan monofilamenttikokeella) - Lihasheikkous taudin edetessä - Levottomat jalat Arviointiperuste: 1 p./kohta. Jos autonomisen neuropatian oireita/löydöksiä mainittu, niistä sai lisäpisteitä.
11 ETA-ALUEEN ULKOPUOLELLA KOULUTETUT LÄÄKÄRIT: 11 KYSYMYS 6 67-vuotias mies kaatuu vatsalleen pitkässä alamäessä hiihdettyään Pirkanhiihdossa lähes 70 kilometriä. Toimit hiihtotapahtuman vastaavana lääkärinä. Potilas kävelee etukumarassa toisen hiihtäjän tukemana luoksesi ensiapupisteen hyvin varustettuun ambulanssiin. Valittaa kipua alavatsalla. Ei pysty virtsaamaan. Potilas kertoo, että jo pari vuotta virtsa on tullut vähän aiempaa hitaammin, mutta koskaan ennen ei ole käynyt niin, että virtsaaminen ei onnistu. a) Mikä on mielestäsi todennäköisin diagnoosi (työdiagnoosisi)? (4 p.) b) Mitkä muut syyt voivat selittää sen, ettei potilas pysty virtsaamaan? (6 p.) c) Miten tutkit potilaan ambulanssissa, mihin kiinnität huomiota, miksi? Teetkö hoitotoimenpiteitä? Miten tarkistat, onko työdiagnoosisi oikea? (6 p.) d) Tarvitaanko lisätutkimuksia sairaalassa? Jos tarvitaan, perustele, miksi kukin mainitsemasi tutkimus on tarpeen ja mitä tutkimuksella voidaan todeta ja kuinka pian tutkimus on tarpeen tehdä. (4 p.) Arvosteluperusteet: Vastauksesta käytävä ilmi, että todennäköisesti kyseessä on kaatuessa aiheutuneen vamman aiheuttama virtsaamattomuus. Virtsarakon repeämä ensisijainen, myös virtsaputkea ahtauttava/vaurioittanut vamma ja rakon hermotusta vaurioittanut vamma huomioitava. Tutkimisen ja hoidon ambulanssissa oltava sellainen, että yllämainitut syyt ja mahdolliset muut pikaista hoitoa vaativat vammat tulisivat esille. Tarvittavat hoitotoimenpiteet tehtävä (virtsatiekatetri, iv-infuusio, kipulääkitys), toisaalta turhia tai vaarallisia toimenpiteitä (rakkopunktio, Cystofixin laittoyritys, jos rakko ei selvästi palpoitavissa, rakon huuhtelu, kun rakkoruptuuraa ei ole poissuljettu) ei saa tehdä. Päivystystutkimuksissa sairaalassa ensisijaista akuutin vamman selvittely, pidempiaikaisen virtsaamisongelman selvittely voidaan tehdä myöhemmin. Hyvässä vastauksessa on tuotu esille seuraavia asioita: a) Virtsarakon repeämä; jos rakossa oli reilusti virtsaa (prostatahyperplasia), voi voimakas tylppä vamma aiheuttaa rakon repeämän. b) Akuutin virtsaamattomuuden syyksi on epäiltävä kaatuessa syntynyttä vammaa. Uretravaurio tai uretraa painava verenpurkauma (lantionmurtumaan liittyen). Rankamurtumaan liittyvä hermovaurio (cauda equina tyyppinen). Murtumien mahdollisuus pidettävä mielessä, vaikka potilas tuettuna kävelee. Verenvuoto rakkoon voi aiheuttaa hyytymän ja tukkia virtsaputken. Hypovolemian aiheuttama virtsan erityksen vähentyminen (hikoillut paljon ja juonut vähän, sisäinen verenvuoto). Pidempiaikaisen virtsantulon hidastumisen syynä voi olla lähinnä prostatan hyperplasia tai harvemmin prostatan karsinooma. Jos virtsan kulku on prostatahyperplasian vuoksi hidastunutta, voivat kylmä ja rakon ylivenyttyminen aiheuttaa virtsaummen, samoin kipu, jännitys, stressi. Myös rakkokivi (virtsanjohtimen läpi mahtunut munuaiskivi ei yleensä tuki virtsaputkea) tai rakon
12 ETA-ALUEEN ULKOPUOLELLA KOULUTETUT LÄÄKÄRIT: 12 kasvain voi aiheuttaa virtsaummen, samoin uretran striktuura, esinahan ahtauma; nämä kyseisessä tapauksessa varsin epätodennäköisiä. Antikolinergiset tai sympatomimeettiset lääkkeet voivat myös aiheuttaa virtsaummen. c) Yleistila, verenpaine, tajunnan taso, keuhkojen auskultaatio, rintakehän ja rangan palpaatio. Lantion palpaatio (painaminen suoliluista alas-taaksepäin makuulla, myös sivuttaiskompressio), kipu/periksianto viittaa murtumaan. Vatsan palpaatio, tuntuuko rakko, aristusta, jännittyvätkö vatsanpeitteet. Täysinäinen rakko on myös todettavissa perkutoiden, joskus jopa paremmin kuin palpoimalla. Tuseeraus: eturauhasen koko, mahdollinen aristus, anuksen sfinktertonus (hermovamman poissulkemiseksi). Peniksen ja perineumin tarkastelu ja palpaatio (onko vammaa). Jos rakko on palpoitavissa ja selkeää viitettä uretran vammasta ei ole, voidaan katetroida. Jos virtsa on kirkasta, sitä tulee reilusti ja nopeasti ja potilas tulee täysin oireettomaksi, on kyseessä ollut kylmän ja rakon ylivenyttymisen aiheuttama virtsaumpi. Tällöin jatkoselvittelyt voidaan tehdä myöhemmin. Jos rakko on (hyvin) täysi, mutta katetrointi ei onnistu, voidaan laittaa Cystofix, jos sen laiton osaa ennestään hyvin. Jos rakko ei ole palpoitavissa, on rakkoruptuura todennäköinen, hypovolemian mahdollisuus muistettava kuitenkin. Rakkoruptuuraepäilyä vahvistaa, jos katetroimalla saadaan veristä virtsaa, joka tulee tavallista hitaammin. Rakkoruptuuran varmistamiseksi ei rakkopunktiota kannata yrittää, hankala osua usein lähes tyhjään rakkoon. Vatsaonteloon vuotaneen virtsan aiheuttama peritoniitti voi alkuun olla melko vähäoireinen. Jos rakossa on verihyytymiä, jotka tukkivat katetrin, ei rakkohuuhtelua pidä tehdä, ennen kuin vamman laatu on tarkemmin tutkittu. Rakkokatetri Iv. infuusio (esim. Ringer tai fysiologinen keittosuolaliuos) Kipulääke (opiaatti) (Happimaski ja oksimetriseuranta, jos huonokuntoinen) d) Päivystyksenä sairaalaan. Ultraäänellä voidaan todeta, onko rakko täysi. Jos rakko täysi, laitetaan katetri tai Cystofix, jos ei ole jo aiemmin laitettu. Rakkoruptuurassa rakossa on yleensä virtsaa vähemmän ja voidaan nähdä nestettä vatsaontelossa. Diagnostisena tutkimuksena potilaalle voidaan suorittaa kystografia, jossa todetaan varjoaineen vuotoa rakon ulkopuolelle. Lantion ja lsrangan röntgentutkimus on tarpeen murtumien poissulkemiseksi, jos kliinistä epäilyä murtumasta. Jos diagnoosi ei näillä tutkimuksilla vielä selviä ja on syytä epäillä tuoretta vammaa, tietokonetomografia tai magneettikuvaus voi olla aiheellinen. Pvk, Krea, Na, K, veriryhmä. Kun akuuttitilanne on hoidettu, tehdään residuaalivirtsan mittaus ja mahdollisesti uudelleen virtsateiden ultraäänitutkimus. Virtsasuihkun heikkenemisen vuoksi tehdään usein sairaalassa ensisijaisesti virtsan virtausmittaus (flow). PSA myös syytä mitata. Tuseerauslöydös (koko kyhmyt) ja prostatan koko ultraäänessä sekä potilaan ikä vaikuttavat PSAarvon tulkintaan (benigni hyperplasia vai karsinooma). Prostatabiopsia, jos kyhmyjä tai PSA korkea.
13 ULKOMAILLA KOULUTETTUJEN LÄÄKÄRIEN KUULUSTELU SUOMALAINEN TERVEYDENHUOLTO Ohjeet - Merkitse kaikkiin vastauspapereihin kirjekuoren päällä oleva koodinumerosi, myös Henssgen nomogrammiin, kuolintodistukseen ja reseptilomakkeisiin. - Omaa nimeä ei kirjoiteta vastauspapereihin. Jos kuitenkin lomakkeisiin tarvitaan allekirjoitusta, niissä voi käyttää joko omaa tai keksittyä nimeä. - Aloita jokaisen kysymyksen vastaus uudelta paperilta. - Palauta vastaukset kirjekuoressa, älä liimaa kirjekuorta kiinni. Kysymyksiä ei tarvitse palauttaa. Sosiaalilääketieteessä, oikeuslääketieteessä ja käytännön reseptiopissa 0-vastaus aiheuttaa tentin hylkäämisen. Näin ollen jokaiseen kysymykseen pitää vastata ja mistään kysymyksestä tulos ei saa olla 0 pistettä. Sosiaalilääketiede 1. Mitä ja millä ehdoilla Kelan ylläpitämä sairausvakuutusjärjestelmä korvaa? (6 p) 2. Milloin syöpää sairastavan potilaan voi toimittaa vastoin hänen omaa tahtoaan pakkohoitoon sairaalaan? Kuvaa myös asiaan liittyvät prosessit. (6 p) 3. Tarttuviin tauteihin liittyvä lääkärin ilmoitus- ja selvitysvelvollisuus. (6 p) 4. Potilasvahinkolaki. (6 p) Sosiaalilääketieteen kuulustelun teoreettinen maksimipistemäärä on 24 p ja hyväksymisraja on 12 p. Hyväksytyssä sosiaalilääketieteen kuulustelussa ei saa olla yhtään 0-vastausta.
14 Suomalainen terveydenhuolto Oikeuslääketiede 1. a) Millä edellytyksillä lääkäri voi kirjoittaa kuolintodistuksen ilman patologin tai oikeuslääkärin suorittamaa avausta? (6 p) b) Joudut päivystävänä lääkärinä kerrostaloasuntoon tekemään sieltä lattialta kuolleena löydetyn henkilön ruumiin ulkotarkastusta. Vainajan paino on 80 kg, peräsuolilämpö 31.2 C ja huoneen sisälämpötila 17 C. Päällä ohut sisävaatetus. Ikkuna on kiinni. Arvioi kuolinaika tuntemillasi lämpötilan alenemista mittaavilla menetelmillä (ohessa Henssgen nomogrammi). (6 p) vuotias eläkkeellä oleva maatalon isäntä Aimo Pelto ( ) löydetään eräänä aamuna sängystään kuolleena. Hän sairasti vaikeaa sepelvaltimotautia ja sydäninfarktin jälkitilaa, minkä vuoksi oli käynyt viimeksi vastaanotollasi kolme viikkoa sitten uusimassa reseptejään. Tällöin hän oli kertonut kärsivänsä myös unettomuudesta, joka oli alkanut miehen vaimon kuoleman jälkeen noin vuosi sitten. Olitte yhdessä päätyneet miedon unilääkereseptin kirjoittamiseen. Miehen 50-vuotias poika kertoi isän valittaneen viime päivinä usein rintakipuja, mutta ettei isä ollut suostunut lähtemään lääkäriin. Poliisi pyytää sinut terveyskeskuslääkärin ominaisuudessa tapahtumapaikalle. a) Oletetaan, ettei ulkotarkastuksessasi tule esiin erityisiä löydöksiä. Kirjoittaisitko kuolintodistuksen aikaisemman sairaushistorian ja omaisen antaman informaation mukaisesti vai tulisiko tilanteessa suorittaa lääketieteellinen tai oikeuslääketieteellinen kuolinsyyn selvitys? Perustele vastauksesi. (6 p) b) Laadi oheiselle kuolintodistuskaavakkeelle aidon näköinen kuolintodistus perustuen edellä oleviin tietoihin ilman diagnoosinumeroita. (6 p) Oikeuslääketieteen kuulustelun teoreettinen maksimipistemäärä on 24 p ja hyväksymisraja on 12 p. Hyväksytyssä oikeuslääketieteen kuulustelussa ei saa olla yhtään 0-vastausta.
15 Suomalainen terveydenhuolto Lääkelainsäädäntö ja reseptioppi TEORIAKYSYMYKSET 1. Hintaputki. (6 p) 2. Selitä seuraavat käsitteet, kukin 1 lauseella (6 p) a. H. b. PKV. c. Iterointi. d. Pro auctore. e. D. f. S. KÄYTÄNNÖN RESEPTIOPPI (RESEPTIT) 1. Määrää Hulda Juurakolle (s ) enalapriilia verenpainetaudin hoitoon 1 vuodeksi annostuksella 20 mg kerran vuorokaudessa. Valitse valmiste alla olevasta luettelosta tai määrää geneerisesti. Oletetaan, että käytettävissä ovat pakkauskoot 30 ja 100 kpl. (4 p) 2. Määrää samalle potilaalle kuin edellä selkäkivun hoitoon 20 kapselin pakkaus tramadolia (TRAMAL Ye (Rec) PKV-a Lh, vahvuus 50 mg) annostuksella 1 kapseli tarvittaessa, enintään 3 kapselia/vrk. (4 p) 3. Määrää geneerisesti Tiina Tiaiselle (s , paino 20 kg) välikorvantulehduksen hoitoon amoksisilliinia (100 mg/ml oraalisuspensio) 1 viikoksi annostuksella 40 mg/kg/vrk (otettavaksi kahtena osa-annoksena). Pakkauskoot ovat 30 ja 50 ml. (4 p) Lääkelainsäädännön ja reseptiopin kuulustelun maksimipistemäärä on 24 p ja hyväksymisraja on 12 p. Käytännön resepteissä ei saa olla yhtään 0-vastausta.
16 ETA-alueen ulkopuolelta tulevien lääkärien tentti Nimi: Tenttipäivä: VASTAANOTON ARVIOINTI Tenttipaikka: Tentaattori: Arvioi seuraavalla asteikolla hylätty välttävä tyydyttävä hyvä erinomainen Rengasta mielipidettäsi vastaava numero 1. Potilaan kohtelun yleisluonne Kommunikaation sujuvuus Kontakti potilaaseen ja potilaan huomiointi Kielitaito Potilaan ajankohtaisen ongelman selvittely Pitkäaikaissairauksien huomiointi Riskitekijöiden huomiointi Ongelman mukaan valikoitu potilaan tutkiminen Diagnostisen päättelyn tekeminen perustellusti ja johdonmukaisesti Perustellusti valittu toiminta kunkin ongelman suhteen Lääkityksen valinta harkitusti, perustellusti ja hoitosuositusten mukaisesti Diagnoosin ja suunniteltujen jatkotoimenpiteiden selvittäminen potilaalle Lomakkeiden täytön (reseptit, lähetteet yms.) hallinta Sairauskertomusmerkinnät Ajan ja resurssien käyttö vastaanotolla Yhteensä